GiliGold/VAD_KnessetCorpus huggingface dataset:
בצלאל סמוטריץ': אני רוצה להסביר.
בצלאל סמוטריץ': אמר פה מר אורגד, יכול להיות שזה היה לפני שנכנסת, שוועד ראשי האוניברסיטאות לכאורה הוא גוף וולונטרי שמאגד את ראשי האוניברסיטאות ובפועל זה גוף מייצג, הוא לא מתאים לו להכיר ב"אריאל" כאוניברסיטה – אין דבר כזה.
בצלאל סמוטריץ': מדינת ישראל בכל שרשרת האישורים קיבלה החלטה, עכשיו אם אתה לא מכיר בהחלטות שלנו אנחנו לא רוצים לדבר איתך, אתה יכול להמשיך להיות ועד ראשי האוניברסיטאות, תעשה קוקטיילים ותארגן לעצמך כינוסים ותעשה מה שאתה רוצה, אל תדבר איתנו כמדינה.
בצלאל סמוטריץ': אני אומר את אותו דבר גם על האגודה הסוציולוגית, אלא אם היא תתנער מהדברים.
בצלאל סמוטריץ': אני חושב, הלכה עליזה, אבל כל עוד ראש הועד אמר את זה, לא בלבד אלא גם בפועל, צריך לדעת שבפועל הכנס לא מתקיים.
בצלאל סמוטריץ': זאת אומרת, אגודת הסוציולוגים, נכון לרגע זה, קיבלה החלטה אקטיבית לא לקיים את הכנס.
בצלאל סמוטריץ': או שההחלטה הזו תבוטל או, אין לנו נתונים אני לא יודע אם מישהו פה יודע לתת מה, אם האגודה הזאת מדברת, מה הממשקים שלנו כמדינה בכלל: מל"ג, ות"ת ולא חשוב כרגע, מה אנחנו כמדינה, האם יש איזה קשר.
בצלאל סמוטריץ': ככל שיש קשר כזה הוא צריך להיות מותנה עד שהאגודה תבטל את ההחלטה האומללה הזאת.
בצלאל סמוטריץ': מר אורגד, האמירה הערכית נאמרה פה, אבל אני לא חושב שזה שווה משהו.
בצלאל סמוטריץ': הגיעה השעה שנחזיר מלחמה ונסביר שמבחינתנו יש התנהגות שהיא לא נורמטיבית, היא חורגת מתחום הסבירות שאנחנו מוכנים לקבל כחברה.
בצלאל סמוטריץ': מי שמתנהג את ההתנהגות הזאת, שוב, אדם שעושה מה שהוא רוצה מבחינתו הוא כרגע מוקצה.
בצלאל סמוטריץ': עוד פעם, מותר לכל אדם לומר את דעתו, אבל להחרים אני חושב שלא מקובל על כולנו וזה מעבר ל- - -
מירב בן ארי: זה הרבה מעבר לדעה אישית.
מירב בן ארי: חבר הכנסת מוטי יוגב, אתה רוצה להתייחס?
מרדכי יוגב: אני אומר דבר כזה.
מרדכי יוגב: אני מודה למי שיזמו את הדיון.
מרדכי יוגב: אני חושב שהוא חשוב ערכית, הוא חשוב מעשית.
מרדכי יוגב: אני מקצה את הזמן שלי כדי לשמוע את הבדיחה.
מרדכי יוגב: גם לי מחכים - - -
מירב בן ארי: רגע, לפני הבדיחה על החרם אני רוצה לשמוע את הסטודנטים.
מירב בן ארי: יש כאן נציג של התאחדות הסטודנטים.
מירב בן ארי: אם וויתרת על הזמן אז ניתן לך את הבדיחה.
<יגאל כהן אורגד: הבעל שם טוב רצה ללכת לרבי שלו.
<יגאל כהן אורגד: פנה לבעל העגלה ושאל אותו: 'כמה אתה רוצה בשביל להביא אותי לרבי'.
<יגאל כהן אורגד: אמר לו: 'מאה זוז, מאה זלוטי'.
<יגאל כהן אורגד: אמר לו: 'אני אתן לך מאתיים בתנאי'.
<יגאל כהן אורגד: מה התנאי, 'שבדרך לא תרביץ לסוס'.
<יגאל כהן אורגד: הסכים בעל העגלה, יצאו לדרך שמחים וטובי לב.
<יגאל כהן אורגד: במעלה הגבעה הסוס נעצר, בעל העגלה מושך במושכות, צועק לו ויו, ויו, מאיים בשוט, תופס את האפסר וגורר אותו, הוא לא זז.
<יגאל כהן אורגד: מרביץ לו מכה והסוס מתחיל לרוץ.
<יגאל כהן אורגד: אומר לו הבעל שם טוב: 'תעצור, קח את המאה זלוטי ותן לי לרדת'.
<יגאל כהן אורגד: אמר לו: 'למה רבי'.
<יגאל כהן אורגד: אמר לו: 'הסכמת שלא להרביץ בדרך לסוס והרבצת'.
<יגאל כהן אורגד: אמר: 'אבל ראית, משכתי, גררתי, פיתיתי, סחבתי'.
<יגאל כהן אורגד: עונה לו: 'אתה צודק, אחרי 120 אני אגיע לבית דין של מעלה, יבואו לבדוק את המעשים הטובים והמגרעות שלי ויבואו הסוס ויתלונן שבגללי קיבל מכות, אני לא מוכן לזה'.
<יגאל כהן אורגד: אומר לו העגלון: 'אבל יעיד הרבי שפיתיתי ומשכתי וגררתי'.
<יגאל כהן אורגד: תשמע תשובה: 'אני יודע שאני ארוויח בדין תורה הזה, אבל עם סוס ללכת לדין תורה אני לא מוכן'.
<יגאל כהן אורגד: והמסקנה היא, כשאתה הולך למשפטים.
<יגאל כהן אורגד: כשלא הייתה לנו בררה והלכנו לבג"צ נגד שרת החינוך שניסתה למנוע את הפיכתנו לאוניברסיטה ונצחנו.
<יגאל כהן אורגד: הלכנו לתביעה נגד ממשלת ספרד, לתבוע את ממשלת ספרד בספרד וניצחנו.
<יגאל כהן אורגד: אנחנו מאוד זהירים להחליט ללכת למשפטים.
<יגאל כהן אורגד: אני חושב שעמדה ציבורית פה אחד של ועדת החינוך.
<יגאל כהן אורגד: אני מבקש מכם, אני חוזר, לפנות לור"ה ולמוסדות אחרים ולומר: טה, טה, טה, החוק הזה, לא רק החוק, גם העניין של הצורך של ישראל לעמוד בחזיתות נגד חרם בחוץ לארץ.
<יגאל כהן אורגד: פונים אליכם, שתכלילו את "אריאל" ב - - -
מירב בן ארי: ביקשה גם חנה חורי מהמשמר הציוני דמוקרטי "אם תרצו", בבקשה חנה ,תתקרבי למיקרופון, יש לך דקה כי אנחנו צריכים ללכת למליאה.
<חנה חורי: אני חנה חורי, אני רכזת המשמר הציוני דמוקרטי של תנועת אם תרצו.
<חנה חורי: המשמר הציוני דמוקרטי מפעיל עשרות מתנדבים בכנסת במטרה לבקר ולפקח על מה שקורה כאן בכנסת כדי לשמור את אופייה הדמוקרטי ציוני של מדינת ישראל.
<חנה חורי: אנחנו מאוד מברכים על היוזמה של הדיון.
<חנה חורי: הסטודנטים שלנו שנמצאים בכל האוניברסיטאות בארץ עדים לחרם אקדמי שפועל באוניברסיטה מבפנים כבר זמן, אפשר להגיד כמה שנים.
<חנה חורי: תנועת אם תרצו מתריעה כאן ואומרת את זה כמה זמן.
<חנה חורי: תופעות של דה-לגיטימציה שלמעשה מתחילות מתוך מדינת ישראל ומשליכות החוצה כמובן, בעצם נותנות לגיטימציה למדינות אחרות לעשות חרמות אקדמיים וגם לא אקדמיים.
<חנה חורי: ברשותכם, יש לי שתי דוגמאות ממש מהזמן האחרון של מרצים מאוניברסיטת תל אביב ואוניברסיטת בן גוריון שהשתתפו בכל מיני חרמות נגד מדינת ישראל כמו: דוקטור ענת מטר – מרצה בכירה בחוג לפילוסופיה באוניברסיטת תל אביב – לפני כשבועיים הייתה בכנס בנצרת שאורח הכבוד היה מייסד תנועת BDS, עומר ברגותי.
<חנה חורי: היא אמרה שהיא תומכת במסעות חרם נגד מדינת ישראל מכל מיני סיבות.
<חנה חורי: פרופסור ניב גורדון מהמחלקה פוליטיקה וממשל מאוניברסיטת בן גוריון – פרסם כבר ב-2009, זאת אומרת שזה לא חדש, בלוס אנג'לס טיים מאמר שבו הוא טוען שחרם על מדינת ישראל בעצם זו הדרך היחידה להבטיח שבני הדור הבא לא יגדלו למשטר אפרטהייד.
<חנה חורי: נאמר פה על התנערות האוניברסיטאות.
<חנה חורי: האוניברסיטה התנערה מהאמירה הזאת, אבל לא עשתה כלום בנדון.
<חנה חורי: האוניברסיטאות מתנערות הרבה פעמים ממה שנעשה בתוך האוניברסיטה ודברים לא קורים בפועל.
<חנה חורי: זאת אומרת, לא פועלים מספיק - -
איילת נחמיאס ורבין: אמר יגאל כהן אורגד מאוד יפה, אני מוכרחה להגיד לכם, מדובר באיש ציבור, הוא צודק שהוא מצפה בעיקר לאמירה הציבורית.
איילת נחמיאס ורבין: עם כל הכבוד חנה, מצפים פה לאמירה ציבורית.
איילת נחמיאס ורבין: אגב, ור"ה זה משהו אחר, פה אני רואה הרבה יותר בעיה, אבל אל מול האגודות האלה, אני באמת רוצה שמהכנסת יצא קול רם שאומר: 'אנחנו לא נאפשר לחרם מבית לפעול'.
איילת נחמיאס ורבין: אני לא מצפה, אני מוכרחה להגיד שאני לא מצפה שמתוך האוניברסיטאות יטילו סנקציות על מרצים שמביעים את דעתם.
<חנה חורי: חד-משמעית.
<יגאל כהן אורגד: חברת הכנסת ורבין, אבל בואי לא נברח מהקושי.
<יגאל כהן אורגד: קל לנו לגנות את המעשה של רם ולהוליך - - -
איילת נחמיאס ורבין: יש הרבה אנשים בבית שאולי קל להם, אני לא יודעת.
<יגאל כהן אורגד: מבלי להיכנס לעמדות ולדעות.
<יגאל כהן אורגד: את שמעת ממני, מישהו שאל אותי בקריאת ביניים, האם אני כשר אוצר הייתי מטיל את הסנקציות.
<יגאל כהן אורגד: אמרתי לך שאני מעריך שלא.
<יגאל כהן אורגד: היה לי מקרה דומה, קרן התמיכה, הייתי חבר וועדת השרים של הכנסת, קרן התמיכה בסרטים ישראלים עברה דרך וועדת הכנסת, עדי אמוראי היה היושב ראש.
<יגאל כהן אורגד: במאי פלשתינאי נתן תסריט אחד, קיבל תקציב ואחרי זה עשה סרט הרבה יותר אנטי ישראלי מהתסריט.
<יגאל כהן אורגד: הייתה שאלה, לזכותה של אשתי המנוחה היא אמרה לי: 'יגאל, תראה את הסרט'.
<יגאל כהן אורגד: הגעתי למסקנה שהסרט היה חמור מאוד, לא עמד בכללים של הקרן שנתנה לו.
<יגאל כהן אורגד: אמרתי, אני תכף אזכר בשמו של הבמאי, אמרתי 'בואו לא נפעיל את הסנקציה הכספית למרות שזה בתחום סמכותנו'.
<יגאל כהן אורגד: אני חוזר בחזרה למה שאת אמרת: 'ביתר קלות'.
<יגאל כהן אורגד: קל לנו מאוד להיות נגד רם.
<יגאל כהן אורגד: סליחה, קל לרוח הדברים כאן.
<יגאל כהן אורגד: הרבה יותר מורכב לבוא לפנות, אני לא מציע לגנות את ור"ה, אני לא מציע לאיים על ור"ה - - -
איילת נחמיאס ורבין: להבין למה ור"ה מתנגדת.
<יגאל כהן אורגד: אה, אני אגיד לך.
<יגאל כהן אורגד: משיחות לא פורמאליות, הם חוששים שזה יפריע לקשרים של המוסדות עם האיחוד האירופאי למרות שיש להם חוות דעת משפטיות שההסכם עם האיחוד האירופאי קובע, גם וועדת - - -
איילת נחמיאס ורבין: זה נראה לי הרבה יותר בעייתי מהפנייה של האגודה הסוציולוגית, אני מוכרחה להגיד לכם, כי זו השפעה הרבה יותר דרמטית - - -
מירב בן ארי: אני חייבת לעשות סיכום.
מירב בן ארי: סליחה, אנחנו כבר בחריגה ובסוף אני אקבל תגובה.
מירב בן ארי: אני רוצה לסכם את הוועדה.
מירב בן ארי: קודם כל אני מודה לכל מי שהגיע לוועדה.
מירב בן ארי: אני מודה לחברי הכנסת המציעים, חברי הכנסת שהשתתפו בדיון החשוב הזה ולמר יגאל כהן-אורגד נגיד אוניברסיטת אריאל על דבריו החשובים לוועדה.
מירב בן ארי: אנחנו נפנה כוועדת החינוך של הכנסת גם לפרופסור הספציפי המדובר, הוא, עם כל הכבוד, לא הביע דעה אישית, אלא מנע בעצם את קיום הכנס בפועל.
מירב בן ארי: זה לא עניין כמו מרצה שמדבר בקמפוס, בעצם הוא נקט בפעילות אקטיבית נגד אוניברסיטת אריאל ועל כך אנחנו מצפים לתגובה ממנו.
מירב בן ארי: אני מצפה גם מהמל"ג, אמר כאן ובצדק שהשיחות בין לבין עם ור"ה, למה ור"ה לא מתנהלים, למה ור"ה לא, אתה יודע, נותנים אפילו תגובה למל"ג כי בסופו של דבר הוא פרופסור באוניברסיטת באר שבע.
מירב בן ארי: אם איתך בשיחות לא פורמאליות, מה שנקרא, הם אומרים את זה, אנחנו רוצים לראות על הכתב אם זה מה שגורם להם בסופו של דבר לא לצאת בצורה ברורה נגד העמדה.
מירב בן ארי: אני מצפה מהמל"ג, הוועדה גם תוציא לכם פנייה, לקבל התייחסות שלכם מור"ה לגבי הפרופסור.
מירב בן ארי: אני מסכימה עם הדיון שהיה כאן.
מירב בן ארי: אנחנו נלחמים בחרם, בחרם, יש כאן עמדה ציבורית ברורה שיוצאת מהוועדה, עמדה מוסרית, התנהלות כושלת שבסופן של דבר ההתנהלות הכושלת הזאת מגיעה למצב שאנחנו מקיימים חרם מבית – זה דבר שהוא לא הגיוני, כי מספיק עם מה שקורה לנו בעולם.
מירב בן ארי: רק אתמול היה כנס עם נשיא המדינה וקואליציה אופוזיציה שרק מתעסקים בנושא של ה-BDS.
מירב בן ארי: לא יכול להיות שבמדינת ישראל פרופסור באוניברסיטה אחת מחרים אוניברסיטה אחרת.
מירב בן ארי: אם זו דעה אישית - - -
<יגאל כהן אורגד: ויושב ראש אגודה.
מירב בן ארי: ויושב ראש אגודה.
מירב בן ארי: זה מה שאני אומרת שאם זו דעה אישית שיאמר את דעתו, שיכתוב, אנחנו חופש ביטוי, אנחנו בעד.
מירב בן ארי: אבל, ליצור מצב שעקב הדעה שלו הוא נקט פעילות אקטיבית כנגד אוניברסיטה שהיא חלק מור"ה, גם אם הוא ירצה או לא ירצה היא חלק מור"ה - - -
<חנה חורי: לפי התקשורת שלושה אנשים מתוכם הם מאוניברסיטת אריאל.
<חנה חורי: זאת אומרת, חלק מה-1,000 אנשים האלה, שלושה מתוכם עובדים באוניברסיטת אריאל.
<יגאל כהן אורגד: יותר משלושה.
מירב בן ארי: כן, אבל זה לא רלוונטי.
מירב בן ארי: בסופו של דברים אנחנו מצפים גם לתגובה של המל"ג.
מירב בן ארי: הוועדה תוציא גם פניה לור"ה לקבל.
מירב בן ארי: אנחנו רוצים לוודא, אולי ננסה לעזור גם בכנס הספציפי הזה, אבל כמובן מונעים התנהלות כזאת בפעם הבאה.
מירב בן ארי: אני רוצה להגיד משהו למל"ג - - -
<יגאל כהן אורגד: אשמח מאוד אם תהייה פניה של הוועדה לור"ה שמבקשת - - -
מירב בן ארי: תהייה.
מירב בן ארי: אני רוצה לומר לך משהו נציג המל"ג.
מירב בן ארי: המטרה היא למנוע מקרים כאלה בעתיד.
מירב בן ארי: לא יכול להיות ששתי אוניברסיטאות שכפפות אליכם ניהולית, מוסרית, פדגוגית מחרימות האחת את השנייה.
מירב בן ארי: לא יכול להיות, זה לא יכול לקרות ובטח לא במדינה שכל שני וחמישי מחרים אותה מישהו אחר.
מכלוף מיקי זוהר: ברוכים הבאים.
מכלוף מיקי זוהר: אני מקווה שנוכל לסיים מחר את התיקון בהחלטה להחליף, להפסיק את עונש משחקי הרדיוס.
מכלוף מיקי זוהר: אנחנו רוצים לברך את המנהלת על הפסקת עונשי הרדיוס.
מכלוף מיקי זוהר: ראשון הדוברים.
מכלוף מיקי זוהר: תתחיל איתמר, בבקשה.
<איתמר צ'יזיק: בוקר טוב.
<איתמר צ'יזיק: אני חושב שאני פעם חמישית או שישית בוועדות שונות ומשונות בכנסת שדנות בנושא האלימות בפרט ובכלל.
<איתמר צ'יזיק: אני רוצה להגיד מראש שאני מקווה שגם הכנסת תדע לכבד את הנהלים בכל הקשור לספורט להשאיר בארגונים שעוסקים בזה, כפי שהתקנות הבינלאומיות מחייבות את זה, כולל כדורגל.
<איתמר צ'יזיק: אני באתי לפה לא בגלל עניין הרדיוס.
<איתמר צ'יזיק: אני מקווה שכולם בסוף יפקחו עיניים ויראו שעונשים, בלי שום פרופורציה שניתנים בגלל תקנות מיושנות, שהדברים הללו יושנו.
<איתמר צ'יזיק: אנחנו נאבקים בנושא הזה כבר הרבה מאוד זמן.
<איתמר צ'יזיק: כבודו, זה לא רק נושא הרדיוס, זה חוסר פרופורציה בגלל סעיפי התקנון.
<איתמר צ'יזיק: מי שזורק כוס פלסטיק הוא נענש באותה מידה, התקנות מאפשרות להעניש אותו באותה מידה ממש כמו אירועים ביציאה.
<איתמר צ'יזיק: רוב האירועים שאנחנו עוסקים בהם, בעיקר בעניינה של מכבי חיפה, אלו אירועים שהם פרטניים, הם אירועים של איש אחד או שניים.
<איתמר צ'יזיק: בכל המקרים אנחנו פיתחנו נוהל ושיטה בהשקעה כספית גדולה מאוד.
<איתמר צ'יזיק: כולם נעצרים כמעט מידית לאחר ביצוע האירוע.
<איתמר צ'יזיק: אלא מה, איפה הבעיה בנושא הוויכוח בינינו לבין בתי הדין של ההתאחדות?
<איתמר צ'יזיק: אנחנו עוצרים הכול, מביאים למשטרה, מגישים תלונה למשטרה, המשטרה מגישה את התיק לפרקליטות ומאז להד"ם (לא היו דברים מעולם).
<איתמר צ'יזיק: לא קרה כלום, לא קורה כלום.
<איתמר צ'יזיק: כתוצאה מכך האנשים מרשים לעצמם לחזור על מעשיהם, אני אומר באופן פרטי, אחד לאחד.
<איתמר צ'יזיק: הבקשה שלי, עם זה אני בא לפה, מכבודו, מהוועדה ומהכנסת ומכל מה שאפשר, חבל שאין פה נציגת משרד המשפטים.
<איתמר צ'יזיק: הראשון שיכנס לבית הסוהר, אני חוזר על מה שאמרתי קודם, לשישה-שבעה חודשים על מעשה שהוא בניגוד לחוק, בדיוק כפי שנעשה במדינות נהורות באירופה, האלימות הזאת תיפסק.
<איתמר צ'יזיק: אני אומר את זה בצורה וודאית קביעתית על סמך הניסיון שנצבר במדינות רבות אחרות שהוונדליזם והחוליגניזם ושאר הדברים שהיו במצב הרבה יותר חמור משלנו, בגלל שהמדינה לקחה את העניין הזה לידיה, שלטונות החוק.
<איתמר צ'יזיק: לא להטיל את זה לפתחיהן של האגודות: 'למה לא הגשתם תלונה אזרחית'.
<איתמר צ'יזיק: אני חושב שזה דבר, אני אנסה להיות זהיר בדבריי ולא אפרט יותר את דעתי בנושא הזה, אלא אך ורק המדינה, המשטרה.
<איתמר צ'יזיק: המשטרה עושה את עבודתה נאמנה, היא מגישה את התיקים לפרקליטות ופה זה נעצר.
<איתמר צ'יזיק: יש קרוב ל-10 תיקים עם תלונות שהגשנו למשטרה על עבריינים כאלה, במשך שנה לא נעשה דבר.
<איתמר צ'יזיק: זו בקשתי מהוועדה הזו ומהכנסת.
מכלוף מיקי זוהר: אני חייב להצטרף לדברייך ואני גם שמח, היום שמעתי את השרה, הוועדה הזו קראה לפני מספר חודשים להקמת יחידה משטרתית שתטפל באופן דווקני בכל מה שקשור לאלימות בספורט יחד עם החמרת הענישה לפורעי חוק במגרשי הכדורגל.
מכלוף מיקי זוהר: שמעתי היום שהשרה שקיבלה את הרעיון הזה וגם אמרה בצורה ברורה שהיא מתכוונת להקים את היחידה הזאת, יחד עם פעילות מול משרד המשפטים, כדי להחמיר את הענישה.
מכלוף מיקי זוהר: אני שלם לחלוטין עם הרעיון שהצגתי לה, אם אנחנו נחמיר את הענישה יחד עם פעילות אכיפה מוגברת באמצעות יחידת משטרה, אני חושב שזה יכול להביא לסופו של הפתרון- - -
<איתמר צ'יזיק: המשטרה בסדר, אבל בתי המשפט.
<איתמר צ'יזיק: אני רוצה לספר לך סיפור אחרון שעצרנו את האדם שבגינו עמדנו לדין על העניין של האבוקה ומשחק הרדיוס.
<איתמר צ'יזיק: הבנאדם, עצרנו אותו מידית.
<איתמר צ'יזיק: הבאנו אותו למשטרת עכו.
<איתמר צ'יזיק: משטרת עכו הביאו אותו לשופט.
<איתמר צ'יזיק: השופט חייב אותו להיעלם ממגרשי הכדורגל בעכו לשבועיים, בעכו - - -
מכלוף מיקי זוהר: זה גרוע מאוד.
מכלוף מיקי זוהר: אני מבין מה שאתה אומר ואני מסכים אתך, צריך להעניש בחומרה.
מכלוף מיקי זוהר: ככה אנשים יחדלו מלעשות את הפעילות הזו.
מכלוף מיקי זוהר: יש עוד מישהו שרוצה לומר משהו?
מכלוף מיקי זוהר: בית"ר ירושלים כמובן.
<אריאל גבאי: כן, אנחנו עדיין ממתינים למסקנות של הוועדה שהשרה הבטיחה, הוועדה לעניין האלימות בספורט שהוקמה אחרי אירועי שרלרואה.
<אריאל גבאי: אנחנו זועקים את הזעקה שלנו כבר שנים, שאין לנו יכולת להתמודד מול פורעי חוק, אנחנו לא גורמי אכיפה.
<אריאל גבאי: לאורך כל השבוע ביקשה ההתאחדות שאנחנו נפעל נגד אוהדים, כשאנחנו לא פועלים מספיק.
<אריאל גבאי: קבוצת כדורגל, לה אין יכולת לאכוף חוק, גם אין לה יכולת להעניש.
<אריאל גבאי: אנחנו לא יכולים להחליף את המשטרה, אין לנו שירותי מודיעין כי להבין איזה אוהד עשה מה, איך, כמה ולמה.
<אריאל גבאי: אפשר לנסות, אבל יש גם איזה גבול.
<אריאל גבאי: אמר נכון איתמר, האחריות רובצת פה גם לפתחה של הכנסת.
<אריאל גבאי: הגיע הזמן שיבוא איזה תיקון חקיקה או איזשהו רפורמה מסוימת שתאפשר לבתי המשפט להכניס את פורעי החוק מאחורי סורג ובריח לזמן מוגבר יותר.
<אריאל גבאי: עכשיו, הדבר נעוץ בכך, כשמגיע אוהד שקרא איזו קריאה גזענית בפני שופט בית שלום, שרק לפני רגע הגיע לו רוצח והוא מסתכל על העניין הזה בבדיחה, לכן גם הענישה היא לא פרופורציונלית והיא לא מהווה איזה איום כלפי אותו אוהד, ואז אנחנו מגיעים לפתרון של עונשי הרדיוסים.
<אריאל גבאי: הנפגעת העיקרית היא הקבוצה, זה הקהל הטוב.
<אריאל גבאי: פורעי החוק, אותם לא מעניין שהקבוצה נענשת וגם אין אפקטיביות לענישה.
<אריאל גבאי: לכן חייב לבוא איזה שינוי כי אחרת הכדורגל יפגע ונפגע ואין לזה סוף.
מכלוף מיקי זוהר: אני מאוד מאוד מצטרף לדברים.
מכלוף מיקי זוהר: אגב, אני אפילו אומר שספורט הוא דבר שאנחנו לא רוצים להקביל אותו לדברים שליליים.
מכלוף מיקי זוהר: אבל אם נקביל אותו חלילה לנושאים שאנחנו צופים בהם יום-יום, הרי יש מיעוט בכל חברה ויש קומץ ויש עשבים שוטים בכל חברה וגם בחברה ישראלית.
מכלוף מיקי זוהר: למשל, אם כל פעילות שלילית של עשבים שוטים בחברה הישראלית תשליך על חברה ישראלית כולה, אני לא יודע היכן היינו מוצאים את עצמנו היום.
מכלוף מיקי זוהר: אגב, יש היום המון המון ניסיונות, גם בזירה הבינלאומית, באמצעות קומץ של עשבים שוטים במדינת ישראל להכפיש את שמה הטוב של מדינת ישראל.
מכלוף מיקי זוהר: אנחנו כמדינה נלחם בזה, נלחמים בתופעה.
מכלוף מיקי זוהר: לא רוצים שהקומץ הקטן ישליך על שמה הטוב של המדינה.
מכלוף מיקי זוהר: הדברים זהים גם בקבוצות ספורט.
מכלוף מיקי זוהר: לא רוצים שקומץ קטן ישליך על שמה הטוב של הקבוצה.
מכלוף מיקי זוהר: לכן, כנראה שעונשי הרדיוס צריכים באמת לעבור מן העולם.
מכלוף מיקי זוהר: אם אנחנו רוצים לטפל בסוגיה, אז בואו נטפל בקומץ, בואו נגיע אליו.
מכלוף מיקי זוהר: איך נגיע לקומץ, יחידה משטרתית שעוסקת אך ורק באיתור אותם פורעי חוק.
מכלוף מיקי זוהר: אני מאמין שאז היעילות תהייה הרבה יותר טובה.
מכלוף מיקי זוהר: לאחר שאיתרנו את הקומץ הזה אנחנו פועלים נגדנו כמו שאנחנו עושים במדינת ישראל.
מכלוף מיקי זוהר: במדינת ישראל יש את השב"כ, הוא מאתר את העשבים השוטים ואת הקומץ ואז רשויות האכיפה מכות במלוא הכוח, מענישות בחומרה והקומץ הזה נעלם.
מכלוף מיקי זוהר: כך גם צריך לפעול בתחום הספורט – יחידת אכיפה מוגברת לאתר את הקומץ, ואז מערכת המשפט צריכה להעניש בחומרה את אותם אנשים פורעי חוק.
מכלוף מיקי זוהר: אתם תראו באופן אוטומטי שכל המצב משתנה לחלוטין.
מכלוף מיקי זוהר: הדובר הבא, מי רוצה, בבקשה.
<עמי פייקובסקי: שמי עמי פייקובסקי.
<עמי פייקובסקי: אני עובד עם בית"ר ירושלים, למעלה משלוש שנים עם הקבוצה.
<עמי פייקובסקי: הגעתי לשם כחסיד חב"ד לעשות מבצעים.
<עמי פייקובסקי: זה התחיל עם להדליק מנורת חנוכה במגרש הכדורגל וזה התפתח לממדים שהמאמן כבר לפני שלוש שנים ביקש שאבוא לדבר בפני השחקנים.
<עמי פייקובסקי: זה התפתח למקומות שפעם בשבוע התחלנו להניח תפילין לשחקנים.
<עמי פייקובסקי: השנה דיבר איתי מר אלי טביב ואמר לי שהוא נמצא כבר ממש במצב שהוא לא יודע מה לעשות עם האוהדים, ביקש ממני שאכנס קצת גם לעניינים עם האוהדים, לראות מה אני יכול לעשות.
<עמי פייקובסקי: באמת אני עובד איתם בצורה שפעם בשבוע אנחנו נפגשים בבתים, מדברים.
<עמי פייקובסקי: עם השחקנים אני כל יום שישי ב-9:00 בבוקר נכנס עם מגשים של פירות ומשעה 9:00 עד 9:30 אנחנו מניחים תפילין.
<עמי פייקובסקי: בשעה 9:30 אני נותן להם דבר תורה ואני מקשר עם זה יחד עם כדורגל, ככה אני עושה עם האוהדים.
<עמי פייקובסקי: אני לא מקבל פה איזו תמורה שאני מגיע לפה, אני מסתכל על הכול מצד אחר לגמרי מכל האנשים שיושבים פה.
<עמי פייקובסקי: אני עושה את זה בתור, כמו שאמרתי, חסיד של חב"ד לראות איך אפשר קצת להציל את הנשמות האלה שלפעמים רואים דברים אבודים, אבל אני באמת רואה ניסים ונפלאות בעבודה שאני עושה.
<עמי פייקובסקי: אני הבאתי כאן לכבודו גם שני אלבומים מהשנה הזאת על פעילויות שאני עושה.
<עמי פייקובסקי: כדאי שיתסכל על זה.
<עמי פייקובסקי: אני חושב שגם צריך לשמוע, מלבד העונשים, גם את הדברים האלה.
<עמי פייקובסקי: אחד הדברים שאני עובד עם האוהדים זה על שירים שהם שרים במגרש.
<עמי פייקובסקי: היום אם אתה תכנס אתה תראה שהם שרים: "אנחנו מאמינים בני מאמינים", "שבחי ירושלים", דברים שהם לא היו עושים.
<עמי פייקובסקי: במחצית המשחק יורדים למטה קרוב 3,000 איש שמתפללים מעריב, שאומרים שם קדיש ואומרים "יהא שמא רבה" ואתה חושב שהקירות נופלים.
<עמי פייקובסקי: אני חושב שפה בארץ לא ראו כזה דבר, אומרים "שמע ישראל" כולם.
<עמי פייקובסקי: אני חושב שזה מביא לשינוי רציני מאוד לכל בנאדם, ובנאדם שקרוב לזה ורואה את זה זה משפיע עליו.
<עמי פייקובסקי: בתור יהודי הדברים האלה משפיעים ורואים את זה.
<עמי פייקובסקי: אני חושב, ההצעה שלי דווקא כשאני שומע כאן, במשחק של סכנין אני מגיע לפני המשחק ומברך את השחקנים.
<עמי פייקובסקי: הם ביקשו ממני לבוא לפני משחק ולברך אותם וכך אני עושה – לפני המשחק של סכנין עברתי דרך איפה שעומדת היחידה של הטלוויזיה, ומשם עברתי במגרש, יצא שאני בדיוק עובר ליד האוהדים של סכנין.
<עמי פייקובסקי: איך שהם ראו אותי, בנאדם עם כיפה וזקן, הם התחילו לצעוק לי "יהודי מלוכלך".
<עמי פייקובסקי: הם צעקו "ענתיאל", זה איפה שנרצחה האישה שעוד לא הספיקו לקבור אותה.
<עמי פייקובסקי: אני הייתי בשוק, אני עברתי וצחקתי, אני שומע איך שרים את ההמנון והם צועקים "בדם ובאש אל-עקצא נפדית", פתאום אני רואה שני חזיזים של אש למגרש שאם זה פוגע בבנאדם זה הורג אותו, אין שום ספק.
<עמי פייקובסקי: שני חזיזים נזרקים למגרש, אש.
<עמי פייקובסקי: בסופו של דבר למי קראו, למי נתנו את העונש, לבית"ר ירושלים.
<עמי פייקובסקי: למה, כי הם שרו שיר "מוחמד מת", בשביל זה הם קיבלו.
<עמי פייקובסקי: באמת - - -
מכלוף מיקי זוהר: בסך הכול "מוחמד מת", אבל בלי שום קשר לזה, השיר הוא לא במקום מסיבה פשוטה, לא היה צריך לנסות להקניט את הקהל היריב כי מוחמד הוא מישהו שהוא מאמין בו וזה בסיס האמונה המוסלמית.
מכלוף מיקי זוהר: לא כדאי להתגרות באסלם ובטח לא להתגרות באוהדים- -
<שלמה ברזל: רק הערה.
<שלמה ברזל: זה נע גם בין הגדול וחוסר דיוק בעובדות עם כל הכבוד לרב - - -
<עמי פייקובסקי: תן לי רק לסיים.
<עמי פייקובסקי: אני רוצה רק לומר לך משפט, סליחה - - -
<קריאה: אנחנו באנו פה להיאבק באלימות.
מכלוף מיקי זוהר: הדיון פה בהקשר של עונשי הרדיוס, האם ראוי שיתנו עונשי רדיוס או לא.
מכלוף מיקי זוהר: זה לא בהתנהלות של אוהדי בית"ר ירושלים ולא בהתנהלות של אוהדי סכנין.
מכלוף מיקי זוהר: לשתי המחנות לא חסרות סיטואציות חמורות.
מכלוף מיקי זוהר: אני רוצה לומר, תרשה רק לומר משפט.
מכלוף מיקי זוהר: כשאני מדבר על אכיפה, לא יהיה אף אחד שנבדל מהחוק בין אם הוא ערבי ישראלי או בין אם הוא יהודי ישראלי.
מכלוף מיקי זוהר: לא משנה, יאכפו את החוק בכל מגרש, בכל מקום ובכל שעה.
מכלוף מיקי זוהר: כל מי שיעשה פעולות בניגוד לחוק ישלם עליהם מחיר יותר יקר.
מכלוף מיקי זוהר: אני תכף אביא את מסקנות הוועדה, אתם תראו בדיוק לאן אנחנו בדיוק חותרים.
מכלוף מיקי זוהר: ואתם תראו שזה ייושם, אני לא מתכוון לשקוד על השמרים.
<עמי פייקובסקי: מה שאני אומר, בסך הכול צריך לשים את הדברים על השולחן.
<עמי פייקובסקי: לא יתכן שאנשים מתנהגים, זורקים אבוקות ומסכנים חיי האדם והעונש שבית"ר מקבלת, לא מציאותי הדבר הזה.
מכלוף מיקי זוהר: אני מבין שאתה אוהד בית"ר.
<עמי פייקובסקי: אני שיחקתי בבית"ר, אני אוהד בית"ר, כן - - -
מכלוף מיקי זוהר: אני אומר לך כך, זה בסדר והטענה לגיטימית וכולם שווים בפני החוק.
מכלוף מיקי זוהר: לא משנה אם אתה יהודי ולא משנה אם אתה ערבי ולא משנה מהיכן אתה מגיע, כלום צריכים לקבל את אותו העונש אם הם חטאו לחוק.
<עמי פייקובסקי: עוד דבר הייתי חושב, זה גם יכול להיות הצעה טובה, שבאיזה מקום כן ידרבנו אוהדים לתת להם מגן כבוד או משהו - - -
מכלוף מיקי זוהר: זו אחת ממסקנות הוועדה.
מכלוף מיקי זוהר: אני תכף אעדכן אתכם.
מכלוף מיקי זוהר: עוד מישהו שרוצה לומר משהו?
מכלוף מיקי זוהר: דודו, בבקשה.
<דודו מלכא: אני רוצה להדגיש, כהגדרה אנחנו במשרד לא מתערבים בתקנונים - - -
מכלוף מיקי זוהר: בהמשך למה שאמרת, גם אני כאן יושב ראש ועדת המשנה לספורט לא הגעתי כדי להתערב בסמכויות הספורט, אלא להגיע המלצות בפני הגורמים הרלוונטיים שיסייעו לספורט להשיג את ההישגים שאנחנו רוצים שהוא ישיג.
<דודו מלכא: על כל פנים, אנחנו מאוד מקפידים על זה.
<דודו מלכא: אם לעיתים אנחנו מתבקשים על ידי רשם העמותות לתת חוות דעת מקצועית לשינוי תקנות כאלה ואחרות אז אנחנו מחווים את דעתנו בלבד.
<דודו מלכא: בנוסף, כפי שאתה ציינת, גם הקמת היחידה וגם הטיפול במצלמות שתהיינה במגרשי הכדורגל באיכות מיטבית, זה בכדי לעזור ולאתר את הפוגעים ישירות ולסייע או להימנע כמה שיותר מלתת עונשים קולקטיביים.
<דודו מלכא: המשרד פועל במועצה למניעת אלימות ואני מקווה שנעשה את זה כמה שיותר מהר, גם את הקמת היחידה וגם את המגרש פיילוט שיקבל את המצלמות האיכותיות.
<אריאל גבאי: הוחלט איזה מגרש זה יהיה?
<דודו מלכא: עדיין לא הוחלט - - -
מכלוף מיקי זוהר: יש לי תחושה שזה יהיה בטדי.
מכלוף מיקי זוהר: הדובר הבא?
מכלוף מיקי זוהר: זו תחושה.
<אריאל גבאי: אני מצטרף לתחושה, מקווה שהתחושה תממש.
<אמיר נבון: רק בשביל להשלים את הדברים.
<אמיר נבון: קודם כל מלכתחילה אני מתנצל על האיחור.
<אמיר נבון: רק כדי להשלים את הדברים.
<אמיר נבון: עונש הרדיוס, אני שמח שכולם פה מסכימים לזה, זה באמת העונש האחרון שכדאי להטיל.
<אמיר נבון: כולנו מסכימים שברגע שתופסים את המתפרעים לא צריך להגיע למצב של עונש רדיוס ולא מגיעים לעונש הרדיוס.
<אמיר נבון: יש מקרה קצה כזה או אחר, אבל למעלה מ-90% מהמקרים לא מגיעים למצב של עונש רדיוס במידה והקבוצה באמת תופסת את המתפרעים.
<אמיר נבון: השאלה מה קורה אחרי זה, כי היא תוספת את המתפרעים.
<אמיר נבון: כמו ששמענו פה הם חוזרים למגרשים שבוע-שבועיים אחרי זה והיא שוב עומדת לדין.
<אמיר נבון: במידה והם לא יחזרו למגרשים היא לא תחזור לבית הדין ומן הסתם עונש הרדיוס ימנע.
<אמיר נבון: מדובר פה, קודם כל, באותה יחידה משטרתית, באותם מצלמות, מדובר בהשקעה שאנחנו כהתאחדות, אנחנו נציגים של המנהלת ואני בטוח שגם הם מסכימים לזה, שתהייה השקעה כזאת, של המדינה ושל המשטרה, ושיהיו כל הכלים האלה לקבוצות.
<אמיר נבון: הקבוצות לא תגענה לבתי הדין, הדיינים בכלל לא יצטרכו לחשוב או לשקול אם להטיל את עונש הרדיוס ובא לציון גואל.
מכלוף מיקי זוהר: אני אומר לך כך.
מכלוף מיקי זוהר: אחת הבעיות שאני הייתי רוצה לנסות לפתור, זה לקחת את האחריות מהקבוצות למנוע מאותם מתפרעים לחזור למגרשים, ולהעביר את האחריות למשטרה.
מכלוף מיקי זוהר: אם הייתה לי יחידה, כמו שציינו, באמת שתהייה קיימת יחידה שעוסקת יום-יום בנושא הזה, היא גם הייתה דואגת לוודא שהדברים אכן קורים או באמצעות מעקב נמצא איפה האוהד תוך כדי המשחק.
מכלוף מיקי זוהר: תוך כדי המשחק הוא יצטרך להיות במקום מסוים או להגיע לתחנת המשטרה ולהתייצב שם לשעתיים או שלוש, ואז בזמן המשחק ברור שהוא לא יהיה.
מכלוף מיקי זוהר: באופן כזה שאולי הוא יהיה בביתו ויבקרו ויוודאו, כמו שעושים בשיטות אכיפה כאלה ואחרות.
מכלוף מיקי זוהר: כך אנחנו מוודאים שאותו פורע שנתפס על ידי רשויות החוק לא מגיע לאותו מגרש תוך כדי המשחק.
מכלוף מיקי זוהר: אז אנחנו גם יודעים שזה משפר את המצב ברגע שאנחנו מונעים מאותם אנשים להגיע.
מכלוף מיקי זוהר: עוד דובר?
<אמיר נבון: אם יותר לי, רק אם אפשר להוסיף או לתקן.
<אמיר נבון: לקחת את האחריות אני לא חושב שזה המונח הנכון.
<אמיר נבון: האחריות תמיד קיימת והאחריות תמיד היא של מנהל האירוע.